Θεσσαλονίκη 8/9/2021

Η παρακάτω επιστολή –διαμαρτυρία –Κραυγή ΓΟΝΕΑ ΣΕ ΑΠΟΓΝΩΣΗ,

έχει ως βασικό παραλήπτη πρωτίστως την κα Μιχαηλίδου, διότι αυτή υπογράφει την κατάπτυστη, για τα παιδιά μας, εγκύκλιο περί υποχρεωτικότητας του εμβολιασμού και μη προσέλευσης στο χώρο των δομών ΚΔΑΠ-ΑμεΑ και ΚΔΗΦ, όλων των ανεμβολίαστων ωφελούμενων. Απαιτώ να δώσετε στη δημοσιότητα τα ονόματα των επιστημόνων που σας συμβουλεύσαν (αν ζητήσατε συμβουλή) ώστε να υπογράψετε αυτή την εγκύκλιο.

**Όμως απευθύνεται, επίσης, σε όλη την Βουλή των Ελλήνων, και σε όλη την κοινωνία.**

**Να αποσυρθεί ΑΜΕΣΑ η εγκύκλιος**

**ΚΙΝΔΥΝΕΥΕΙ Η ΖΩΗ ΤΩΝ ΠΑΙΔΙΩΝ ΜΑΣ**

Κα Μιχαηλίδου,

Ονομάζομαι Ανδρεάδου Σπυριδούλα και είμαι μητέρα της Χριστίνας ετών 25. Η Χριστίνα έχει **βαριά νοητική υστέρηση**, που συνεπάγεται τα ακόλουθα:

* ο δείκτης νοημοσύνης είναι μικρότερος ή ίσος του 20.
* είναι ένα άτομο πλήρως εξαρτημένο από το περιβάλλον της εφ’ όρου ζωής.
* ολική καθυστέρηση σε αντιληπτικές, κινητικές και κοινωνικές ικανότητες.
* διαταραχές αδρής και λεπτής κινητικότητας
* ακράτεια λόγω αδυναμίας ελέγχου των σφικτήρων
* διαταραχές στις γνωστικές λειτουργίες: απουσία γλωσσικής ικανότητας, στερείται συνεννόησης με τη νοηματική.
* υστερεί η κριτική ικανότητα, και η προσοχή.

**Η επιληψία και η τετραπάρεση** βελτιώθηκαν αρκετά τα τελευταία χρόνια.

Για την ανωτέρω παθολογική κατάσταση της Χριστίνας, επί 25 (εικοσιπέντε) συναπτά έτη η επιστήμη αδυνατεί να μου απάντηση ποια είναι η αιτία………
Το Great Ormond Street Hospital του Λονδίνου, το οποίο επισκεφτήκαμε με τη Χριστίνα μου το 1999, αποφάνθηκε ότι το πιο πιθανόν κάτι να υπολειτουργεί ή υπερλειτουργεί η δεν λειτουργεί καθόλου στην εσωτερική λειτουργία του εγκεφάλου της. Είναι στην διάθεση οποιοδήποτε φορέα ή αρμοδίου προσώπου οι γνωμοδοτήσεις και οι νοσηλείες της στα δημόσια νοσοκομεία της Θεσσαλονίκης και της Αθήνας στα οποία έχει νοσηλευτεί, όπως επίσης και η γνωμάτευση από Great Ormond Street Hospital του Λονδίνου.

**Είκοσι πέντε ολόκληρα χρόνια περιμένω για μια επιστημονική απάντηση ,από τι πάσχει το παιδί μου. Είκοσι πέντε χρόνια, η Ιατρική Επιστήμη αδυνατεί να μου δώσει απάντηση.**

Στις **31/8/2021** αποστείλατε μια εγκύκλιο η οποία αναφέρει ότι «**μετά την 16η Αυγούστου** **2021**, κάθε ωφελούμενος που εισέρχεται στα Κέντρα Δημιουργικής Απασχόλησης Παιδιών και Ατόμων με αναπηρία (ΚΔΑΠ-ΑμεΑ) και στα Κέντρα Διημέρευσης και Ημερήσιας Φροντίδας (ΚΔΗΦ) πρέπει υποχρεωτικά να είναι πλήρως εμβολιασμένος».

**Πρώτον,** η εγκύκλιος σας έχει αναδρομική ισχύ!!!!!!! Δηλαδή πρέπει να σας επιστρέψω τις παρουσίες του παιδιού μου στο ΚΔΑΠ-ΑμεΑ που φοιτά από τις 16/8 έως τις 31/8/2021???? Επειδή εγώ είμαι μια απλή μάνα δεν γνωρίζω πως μπορεί να πραγματοποιηθεί αυτό, είμαι σε αναμονή της απάντησής σας, διότι πάντα ήμουν νομοταγής πολίτης και δεν θέλω να σας οφείλω.

**Δεύτερον,** η αναδρομική ισχύς της εγκυκλίου σας προσβάλλει την ανθρώπινη υπόσταση των παιδιών μας!!!!! Τι είναι γραμματόσημα ή πίνακες ζωγραφικής και θα σας τους επιστρέψουμε??? Τι φανταστήκατε ότι σημαίνουν τα αρχικά ΑμεΑ???Ξέρετε τι είναι τα ΑμεΑ κα Μιχαηλίδου???? Είναι άτομα με σώμα και ψυχή, με χαρακτήρα και πολύ μεγάλη καρδιά. Σας λυπάμαι διότι δεν θα σας δοθεί ποτέ η ευκαιρία να νιώσετε την ανιδιοτελή αγάπη, μέσα στην αγκαλιά ενός ατόμου με αναπηρία.

**Τρίτον**, ζητάτε τον πλήρη εμβολιασμό των παιδιών μας, με ένα εμβόλιο το οποίο είναι νέο (δεν θα μπω τώρα στη διαδικασία να παίζουμε με την πλήρη ή την υπό όρους έγκριση του). Ας μείνουμε στο νέο και ταυτόχρονα και νέας τεχνολογίας που σημαίνει ότι οι μελέτες είναι εν εξελίξει και πολλά θέματα αλλάζουν και ανατρέπονται.

**Τέταρτον,** η λίστα με τις παθήσεις, που εξαιρούνται από τον υποχρεωτικό εμβολιασμό, είναι μια παρωδία. Δεν υπάρχει λίστα παθήσεων, εκτός της μυοκαρδίτιδας και του συνδρόμου διαφυγής τριχοειδών. Οι υπόλοιπες 2-3 περιπτώσεις αφορούν παρενέργειες αν έχει κάνει κάποιος την πρώτη δόση του εμβολίου. Οι παρενέργειες από τα συγκεκριμένα νέα εμβόλια αρχίσαν να πολλαπλασιάζονται, ιδιαίτερα σε νευρολογικά περιστατικά και τα δεδομένα από το εξωτερικό μας το πιστοποιούν. Με τα λύπης μας συνειδητοποιήσαμε οι Έλληνες πολίτες ότι η ΚΙΤΡΙΝΗ ΚΑΡΤΑ δεν χρησιμοποιείται στην Ελλάδα. Αν η απάντηση σας είναι ότι χρησιμοποιείται, **απαιτώ** να δημοσιοποιήσετε άμεσα, αναλυτικά στοιχεία ανά νοσοκομείο, πόσες κίτρινες κάρτες συμπληρώσανε και τις παρενέργειες που έχουν καταγραφεί στην Ελλάδα.

**Πέμπτο**, όταν η Ιατρική Επιστήμη αδυνατεί εδώ και 25 χρόνια να μου δώσει μια απάντηση ποιο μέρος στην εσωτερική λειτουργία του εγκέφαλου της κόρης μου έχει βλάβη, κατανοείτε ότι με τον υποχρεωτικό εμβολιασμό «μπαίνετε σε αχαρτογράφητα νερά» και το πλοίο έχει μεγάλες πιθανότητες να βουλιάξει !!! Στην προκειμένη περίπτωση όμως το «πλοίο» είναι η κόρη μου και αν για σας είναι ένα απλό νούμερο ή ποσοστό που θα προστεθεί στις παρενέργειες (σοβαρές ή και θάνατο) για μένα είναι η ζωή μου όλη. Καλό είναι να έχετε γνώση για την «οργή» της μάνας σε περιπτώσεις που κάποιος παίζει με τη ζωή του παιδιού της. Σε «αχαρτογράφητα νερά πλέετε» όχι μόνο στην περίπτωση της κόρης μου, αλλά και σε **όλες τις περιπτώσεις ή σύνδρομα που δεν έχει βρει ακόμη η Ιατρική απαντήσεις**.

**Έκτο,** όταν η Ιατρική Επιστήμη αδυνατεί εδώ και 25 χρόνια να μου δώσει μια απάντηση, μου λέτε ότι μπορεί μια επιστημονική επιτροπή μέσα σε 5 λεπτά να εγγυηθεί ότι με τον εμβολιασμό για τον covid-19, και τον μηχανισμό που δουλεύουν τα συγκεκριμένα, νέα εμβόλια δεν θα πυροδοτήσει μια αντίδραση, η οποία θα ενεργοποιήσει οποιαδήποτε εντολή στον εγκέφαλο της με καταστροφικές συνέπειες ??? Εννοείται ότι δεν αμφισβητώ την επιστημονική επιτροπή, ως προς τις γνώσεις και την επιστημονική κατάρτιση που μπορεί να έχει ο κάθε γιατρός στην ειδικότητα του. Στην δική μας όμως την περίπτωση (όλων των περιπτώσεων και συνδρόμων που είναι δίχως διάγνωση) αν η επιτροπή σας, αναλάβει την ευθύνη να μας πει ότι δεν θα υπάρξουν παρενέργειες,«πλέετε σε αχαρτογράφητα νερά», τότε νομίζω ότι τίθεται θέμα ηθικής και αναλαμβάνω την πλήρη ευθύνη όσων λέω. Είναι σαφέστατα δύσκολο να προσδιορίσεις ποιες ανθρώπινες πράξεις είναι ορθές και αποδεκτές και ποιες είναι λανθασμένες και ανάρμοστες. Σπάνια υπάρχει συμφωνία ως προς τις παραμέτρους που προσδιορίζουν το ηθικό και το ανήθικο. Όμως, σε θέματα συνειδήσεως δεν έχει θέση ο νόμος της πλειοψηφίας.

**Έβδομο,** στην ερώτηση σας αν θα κολλήσει Κορωνοιό??? Υπάρχει η πιθανότητα να μην κολλήσει, διότι κάποιοι ίσως να μην κολλήσουν ποτέ, υπάρχει η πιθανότητα να είναι ασυμπτωματική, υπάρχει η πιθανότητα να νοσήσει ήπια και υπάρχει η πιθανότητα να νοσήσει βαριά. Στην περίπτωση που κάνει το εμβόλιο υπάρχει πιθανότητα να έχει παρενέργειες (εξήγησα παραπάνω τους λόγους). Επειδή, όπως βλέπετε, οι πιθανότητες ποικίλλουν, θα προτιμήσω να εμπιστευθώ τη φύση και το ανοσοποιητικό σύστημα. Είναι αναφαίρετο δικαίωμα μου και του παιδιού μου. Έχουμε ξεχάσει την επαφή μας με το φύση.

**Όγδοο,** αποφασίσατε και «διατάξατε» να εκδιωχθούν εκτός των δομών ΚΔΑΠ-ΑμεΑ και ΚΔΗΦ τα παιδιά μας αν δεν εμβολιαστούν. Ξαναρωτάω, ξέρετε τι σημαίνει ΑμεΑ ???? Ξέρετε (αν δεν ξέρετε, μπορείτε να ρωτήσετε) πόσο δύσκολο είναι να εξηγήσετε σε ένα παιδί - άτομο π.χ. με Αυτισμό ή Νοητική Υστέρηση μια αλλαγή στο πρόγραμμα του???? Διαδραματίζονται συνήθως επικίνδυνες καταστάσεις αυτοτραυματισμού και τραυματισμών γονέων. Είναι πολύ εύκολο για κάποιον που κάθετε σε μια «καρέκλα» να θεωρεί πολύ απλό ότι μπορεί να δώσει οδηγίες και απαγορεύσεις σε ένα άτομο π.χ. με Νοητική Υστέρηση ή Αυτισμό κ.τ.λ Ελάτε μια μέρα να κουνήσετε στο δάχτυλο σας προς συμμόρφωση των οδηγιών σας, στην κόρη μου, θα καταλήξετε με σπασμένο δάχτυλο στην καλύτερη περίπτωση και στην χειρότερη διακομιδή σε ορθοπεδική νοσοκομείου. Κοινώς μας υποχρεώνετε σε ένα μόνιμο ΚΩΣΤΑΛΕΞΙ.

**Ένατο,** το έγγραφο σας απευθύνεται στο ΥΠΟΥΡΓΕΙΟ ΕΡΓΑΣΙΑΣ KAI ΚΟΙΝΩΝΙΚΩΝ ΥΠΟΘΕΣΕΩΝ. Έχετε σκεφθεί ότι με τον εγκλεισμό και τον πλήρη αποκλεισμό των Αμεα παιδιών ή ενηλίκων από τα ΚΔΑΠ-ΑμεΑ και ΚΔΗΦ σήμερα και αργότερα από τα ειδικά σχολεία έχετε καταδικάσει σε ανεργία τους γονείς τους ???!!!! Γονείς οι οποίοι έχουν δαπανήσει χιλιάδες ευρώ σε θεραπείες (εργοθεραπείες, λογοθεραπείες. φυσικοθεραπείες, κ.τλ) για να αποκτήσουν είτε απλές είτε πιο σύνθετες δεξιότητες για να έχει ένα όσο το δυνατόν καλύτερο βιοτικό επίπεδο και καλύτερη αυτοπεποίθηση το παιδί τους. Με τον εγκλεισμό και τον πλήρη αποκλεισμό θα υπάρξει ολική παλινδρόμηση και το οικονομικό κόστος θα είναι τεράστιο και πολύπλευρο. Άτομα που έχουν ενηλικιωθεί και το πιο πιθανόν έχουν σταματήσει εδώ και χρόνια τις ειδικές θεραπείες, θα χρειαστεί να ξαναρχίσουν. Τα αποτελέσματα του περσινού lockdown ήταν ολέθρια για τα παιδιά μας. Έχετε αποκλείσει τους γονείς από την εργασία και ταυτόχρονα το παιδί τους θα έχει αυξημένες ανάγκες για θεραπείες. Διατάραξη της οικογένειας, εκνευρισμοί –απογοήτευση –ανεργία-διαζύγια, ίσως και αυτοκτονίες. Αναρωτιέμαι μήπως τελικά ο στόχος σας είναι να «εξοντώσετε» τον μη παραγωγικό πληθυσμό, διότι κοστίζει στο κράτος και ταυτόχρονα τον παραγωγικό να τον «ρίξετε» κάτω από τα όρια της φτώχειας, έτσι ώστε να δηλώνει υποταγή στις ορέξεις και στα βίτσια οποιουδήποτε πολιτικού συστήματος????

**Δέκατο,** το έγγραφο σας απευθύνεται στη ΓΕΝΙΚΗ ΔΙΕΥΘΥΝΣΗ ΚΟΙΝΩΝΙΚΗΣ ΑΛΛΗΛΕΓΓΥΗΣ. Η Αλληλεγγύη σχετίζεται με έννοιες όπως η συμπαράσταση και η αλληλοβοήθεια. Η συνεισφορά προς αλλήλους είναι το κύριο χαρακτηριστικό της Αλληλεγγύης και αυτό που τη διαφοροποιεί από τον Εθελοντισμό και τη Φιλανθρωπία. Με το αίτημα μας για απόσυρση ΑΜΕΣΑ της συγκεκριμένης Εγκυκλίου για τα ΚΔΑΠ-ΑμεΑ και ΚΔΗΦ δεν ζητούμε φιλανθρωπία, διεκδικούμε και απαιτούμε την πρόνοια από το κράτος. Την πρόνοια που δικαιούνται τα παιδιά μας για **θεραπεία**, διότι η φοίτηση των παιδιών μας στα ΚΔΑΠ- ΑμεΑ, ΚΔΗΦ δεν έχει στοχεύει στην ανάγνωση και γραφή, αλλά στην κοινωνικοποίηση και στην απόκτηση δεξιοτήτων για μια καλύτερη ποιότητα ζωής.

**Ενδέκατο,** το έγγραφο σας απευθύνεται στη ΔΙΕΥΘΥΝΣΗ ΠΡΟΣΤΑΣΙΑΣ ΠΑΙΔΙΟΥ ΚΑΙ ΟΙΚΟΓΕΝΕΙΑΣ. Απαιτώ από την συγκεκριμένη Διεύθυνση να πράξει τα δέοντα για την **ΑΜΕΣΗ** απόσυρση της εγκύκλιου σας. Δεν αφιερώσατε σαν Πολιτεία ούτε ένα λεπτό για τις συνέπειες του ΑΠΟΚΛΕΙΣΜΟΥ- ΕΓΚΛΕΙΣΜΟΥ στην Ψυχική και Σωματική Υγεία των ΑμεΑ.

* Ψυχική, διότι όπως γνωρίζει η επιστημονική κοινότητα τα περισσότερα ΑμεΑ (μαζί με τους γονείς τους ) έχουν δαπανήσει χιλιάδες ώρες σε ειδικές θεραπείες για να αποκτήσουν είτε απλές είτε πιο σύνθετες δεξιότητες ώστε να έχουν ένα όσο το δυνατόν καλύτερο βιοτικό επίπεδο και καλύτερη αυτοπεποίθηση.
* Σωματική, διότι όπως γνωρίζει η επιστημονική κοινότητα όταν η καθημερινότητα ενός ατόμου –για παράδειγμα με Νοητική Στέρηση ή Αυτισμό κ.τ.λ.-- διαταραχθεί, θα υπάρξουν θέματα αυτοτραυματισμού (χτύπημα του κεφαλιού στον τοίχο, αυτό-δαγκώματα,) και σε πολλές περιπτώσεις και επιθετικότητας προς το οικείο περιβάλλον. **Αν το άτομο καταλήξει στο νοσοκομείο με κρανιοεγγεφαλικές κακώσεις σ΄ αυτή την περίπτωση τίθεται θέμα Ατομικής Ευθύνης του γονέα ή ευθύνης της Πολιτείας και του γενικού συνόλου ???**

Πρέπει να κατανοήσετε, να κάνετε εικόνα τι θα ζούμε ως γονείς, καθώς «θα σκάνε» στο σπίτι μας καθημερινά «σωματικές μολότοφ». Πρέπει να μεριμνήσετε ώστε να μη γίνει «έκρηξη νιτρογλυκερίνης», κοινώς, θάνατος παιδιού ή γονέα, για να μας προστατέψετε, από τον εγκλεισμό και το σημερινό «Κωσταλέξι» που επιβάλλετε στα ΑμεΑ και τις οικογένειες τους. Αυτή τη στιγμή διαπράττετε ένα έγκλημα απέναντι στα ΑμεΑ. Είναι αρμοδιότητα και υποχρέωσή σας να προστατέψετε τα παιδιά μας από όλους τους υπευθύνους. Εμείς δεν είμαστε πολίτες???? Κινδυνεύουν ζωές. Ειλικρινά θα επιτρέπατε σε κάποιον να απαξίωνε έτσι τα δικά παιδιά σας???

**Δωδέκατο, απαιτούμε την ΑΜΕΣΗ απόσυρση της εγκυκλίου, ώστε η προσέλευση των παιδιών μας να συνεχίσει ως έχει.** Κάθε άνθρωπος – ασθενής είναι μοναδικός!!!!!! Δεν έχετε μια επιστημονική ομάδα να σας εξηγήσει ότι στην περίπτωση των παιδιών μας η μοναδικότητα αυτή είναι εις το τετράγωνόν. Καμία περίπτωση δεν είναι ίδια. Κάποιο παιδί –ενήλικας ΑμεΑ μπορεί να συνεργαστεί και φορέσει μάσκα, άλλο μπορεί να συνεργαστεί και να κάνει τεστ, υπάρχουν όμως πολλά παιδιά-ενήλικες που δεν ανέχονται ούτε ένα καπέλο στο κεφάλι τους, όπως είναι η κόρη μου, άλλα δεν επιτρέπουν ούτε να τα αγγίξεις ή να τα αγκαλιάσεις. Ενάμιση χρόνο που οι δομές είναι ανοιχτές με τα όποια μέτρα προστασίας μπορούσε ο κάθε ωφελούμενος, είχαμε τα λιγότερα κρούσματα από οποιαδήποτε βαθμίδα εκπαίδευσης. Η εγκύκλιος σας μεταφράζεται σαν ένα πιστόλι στον κρόταφο των παιδιών μας. Είναι τόση μεγάλη η ανάγκη σας να «βγάλετε από τη μέση» τα παιδιά μας ????? Μάλλον ναι, διότι

* θα καταφέρετε για μια ακόμη φορά να σπείρετε τον φόβο, και να αποδείξετε μέχρι ποιου σημείου είστε ικανοί να φτάσετε
* η κοινωνία μας συγκινείτε ιδιαίτερα με τέτοια δράματα αφενός ρίχνοντας κροκοδείλια δάκρυα συγκίνησης κι αφετέρου λέγοντας «Δόξα τω Θεώ, εγώ καλά είμαι και ας πεινάω και ας διψάω, αλλά ακόμη ζω».
* επιβαρύνουν τον οικονομικό προϋπολογισμό της χώρας με το επίδομα πείνας που μας δίνετε… Έχουμε και μνημόνια να εξοφλήσουμε!!!!!!!!

**Δεκατοτρίτο,** είναι υποχρέωση της Πολιτείας και όλων των λειτουργών-φορέων της χώρας να μεριμνά για την τήρηση του Συντάγματος, στην παρ. 6 του Άρθρου 21 (βάσει της συνταγματικής αναθεώρησης του 2001) αναφέρεται ότι: «Τα άτομα με αναπηρίες έχουν δικαίωμα να απολαμβάνουν μέτρων που εξασφαλίζουν την αυτονομία, την επαγγελματική ένταξη και τη συμμετοχή τους στην κοινωνική, οικονομική και πολιτική ζωή της χώρας». Ακόμη και σήμερα, πιο αποκλεισμένοι από τους αποκλεισμένους!!!!!!!

**Δεκατοτέταρτο,** είναι αναφαίρετο δικαίωμα του ατόμου να αποφασίζει για τις ιατρικές πράξεις στο σώμα του. Ο υποχρεωτικός εμβολιασμός είναι εκβιασμός .Σε 1 χρόνο ,σε 2 χρόνια………θα δείτε ότι θα ξεκινήσει το **me too** της Υγείας, διότι τα δεδομένα θα είναι περισσότερα για αυτά τα νέα εμβόλια και η δημοσιοποίηση τους θα είναι αναπόφευκτη και από τις ίδιες τις εταιρίες που τα παράγουν. Όπως επίσης είναι αναφαίρετο δικαίωμα μου και η αμφισβήτηση της ασφάλειας των συγκεκριμένων εμβολίων. Δεν είναι τυχαίο που η Ιατρική Επιστημονική Κοινότητα παγκοσμίως έχει διχαστεί. Δεν πιστεύω ότι υπάρχει κάποιος ο οποίος θα διαφωνήσει, ότι όλα τα επιστημονικά επιτεύγματα και οι νέες ανακαλύψεις όλων των επιστημών, ξεκίνησαν από κάποιον που αμφισβήτησε τα προηγούμενα δεδομένα. Είναι πολύ σημαντικό εδώ να τονίσω ότι τον υποχρεωτικό εμβολιασμό τον ψηφίσατε τον Φεβρουάριο του 2020, όταν δεν υπήρχε η παραμικρή υπόνοια ασθένειας-επιδημίας-πανδημίας. Και όταν μια μερίδα ατόμων διαμαρτυρήθηκε, ο τότε Υπουργός Υγείας κ. Κικιλιας δημόσια τοποθετήθηκε ότι υποχρεωτικός εμβολιασμός είναι αντισυνταγματικός. Μας είπατε **ΨΕΜΜΑΤΑ.** Εύλογα, λοιπόν, έχω δικαίωμα να αναρωτιέμαι και να δυσπιστώ, αν σήμερα για οποιαδήποτε τοποθέτηση σας για θέματα υγείας ή μη, μου λέτε ΑΛΗΘΕΙΑ?????

**Δεκατοπέμπτον,** η αμφισβήτηση μου, η δυσπιστία μου είναι **αποκλειστικά και μόνον** για το νέο και νέας τεχνολογίας εμβόλιο. Εγώ προσωπικά έχω κάνει όλα τα εμβόλια, η Χριστίνα μου δεν έκανε όλα τα εμβόλια, διότι ο παιδίατρος της μας ενημέρωσε ότι 1 ή 2 εμβόλια αντενδείκνυνται για την κατάστασης της. Εμβόλια που κυκλοφορούσαν 40-50 έτη και έχουν γίνει οι απαιτούμενες μελέτες και ταυτόχρονα διορθώσεις σε συστατικά ή έκδοχα σε βάθος χρόνου. Δεν είναι λίγες οι φορές που οι ίδιες οι φαρμακευτικές εταιρίες αποσύρουν τα φάρμακα τους ή εμβόλια δυστυχώς μετά από 10 ή 20 χρόνια κυκλοφορίας λόγω παρενεργειών. Γι’ αυτές τις παρενέργειες και για τα άτομα που τις υπέστην, σπάνια έχει αναφερθεί η επιστημονική κοινότητα………….. Απλώς παράπλευρες απώλειες. Επίσης, από αυτά που γνωρίζω για την σωστή επίτευξη των μελετών οποιοδήποτε φαρμάκου, υπάρχουν τα άτομα που έλαβαν το φάρμακο, τα άτομα που έλαβαν placebo και τα άτομα που δεν έλαβαν καμία αγωγή. Αγκαλιάστε, λοιπόν, το δώρο που σας κάνει μια μερίδα της κοινωνίας η οποία **δεν θέλει** να εμβολιαστεί και η οποία θα σας βοηθήσει στην καλύτερη διεξαγωγή των μελετών σας.

**Δεκατοέκτο,** ο εμβολιασμός, η φαρμακευτική αγωγή, η οποιασδήποτε μορφής θεραπείας είναι λύσεις και εργαλεία της Ιατρικής Επιστήμης, είναι δώρα προς την ανθρωπότητα. Όπως ακριβώς οποιοδήποτε δώρο που μου προσφέρετε, έχω δικαίωμα να το δεχτώ, να το αλλάξω ή να μην το δεχτώ. Από τη στιγμή που και ο εμβολιασμένος μπορεί να νοσήσει, μπορεί να μεταδώσει, έχω το δικαίωμα να επιλέξω τον μη εμβολιασμό μου. Σέβομαι το δικαίωμα του ατόμου που πήγε και εμβολιάστηκε από την στιγμή που έκρινε ότι έτσι προστατεύει τον εαυτό του. Είμαι 52 ετών σήμερα και είναι η πρώτη φορά που ακούω ότι πρέπει να εμβολιαστεί κάποιος για να προστατέψει κάποιον άλλον!!!!!!!!

**Κα Μιχαηλίδου**

Αρχικά ένιωσα θυμό διαβάζοντας την εγκύκλιο σας, μα 25χρόνια μέσα στην αναπηρία και την ψυχοθεραπεία, μου έμαθαν πως το συναίσθημα του Θυμού, δεν αρμόζει σε αυτές τις περιπτώσεις. Κατανοώ την άγνοια σας. Τελικά απογοήτευση είναι το συναίσθημα…

Υπάρχει μια ελληνική λέξη που δεν μπορεί να μεταφραστεί σε καμία γλώσσα του κόσμου .**ΦΙΛΟΤΙΜΟ.** Στην εποχή των Αρίστων, χάθηκε το φιλότιμο, χάθηκε η «τσίπα» που λέει ο λαός μας.

Κάνω έκκληση για να βρεθεί ένας άνθρωπος εξουσίας που να διαθέτει ΦΙΛΟΤΙΜΟ και ΗΘΙΚΗ. Η ηθική δεν είναι ένα κουστούμι που το φοράς όποτε θέλεις για να κάνεις φιγούρα. Είναι ένα ρούχο που το φοράς καθημερινά και σε χαρακτηρίζει. Ο Δάντης έγραψε ότι οι πιο καυτές θέσεις στην κόλαση είναι κρατημένες γι’ αυτούς που, σε καιρούς μεγάλης ηθικής κρίσης, διατηρούν ουδέτερη στάση. **Είστε υπεύθυνοι και 300 (τριακόσιοι) της Βουλής,** διότι η απραξία και η ουδέτερη στάση σας, είναι συνενοχή στο έγκλημα που διαπράττεται έναντι των ΑμεΑ.

Απευθύνομαι σε όλη την Βουλή των Ελλήνων, στους Εισαγγελείς αυτής της χώρας και σε όλη την κοινωνία. Απευθύνομαι σε κάθε υπεύθυνο προσωπικά πλέον, διότι όλοι είστε υπεύθυνοι για τον εγκλεισμό που επιβάλλει η Πολιτεία στα ΑμεΑ, καταπατώντας τα Συνταγματικά τους δικαιώματα.

**Να αποσυρθεί ΑΜΕΣΑ η εγκύκλιος του αποκλεισμού των ΑμεΑ από τη θεραπεία, από τη ζωή τους.!!!!!!!!!!!!**

**Πρόεδρε της Δημοκρατίας, κα Σακελλαροπούλου, είστε διπλά υπεύθυνη** για το έγκλημα που διαπράττεται έναντι των ΑμεΑ. Είχαμε την ελπίδα όταν πήρατε τη θέση της Προέδρου της Δημοκρατίας ,ότι ως γυναίκα και ως μητέρα θα είχατε ευαισθησίες, εν συναίσθηση και ισχυρό αίσθημα δικαίου λόγω της επαγγελματικής σας ιδιότητας. Πιστεύαμε ότι θα εκπροσωπούσατε επάξια την γυναικεία φύση, που προορισμό έχει τη Δημιουργία. Την Δημιουργία που γεννά τη ζωή και εξυψώνει τις αξίες τα ιδανικά και τα δικαιώματα των ανθρώπων……………ΑΠΟΓΟΗΤΕΥΣΗ !!!!!!!

**Βουλή των Ελλήνων,** δαπανήσατε εκατομμύρια ευρώ στην προώθηση του υποχρεωτικού εμβολιασμού

Δαπανήσατε ελάχιστα για την Υγεία, για την επάνδρωση των νοσοκομείων μας.

Κάνατε δεκάδες εγκαίνια και φιέστες για νέες ΜΕΘ, οι οποίες μετά την αποχώρηση σας και την αποχώρηση των ΜΜΕ, δεν λειτουργήσαν σχεδόν ποτέ ,διότι δεν προσλάβατε προσωπικό για να λειτουργήσουν. Όπως είναι η Γ΄ ΜΕΘ του νοσοκομείου Γ. Παπανικολάου στη Θεσσαλονίκη. Και μετά θέσατε σε αναστολή και τους Υγειονομικούς. Άρα ούτε οι απλές κλίνες είναι διαθέσιμες για οποιαδήποτε ασθένεια.

Για φάρμακα ή για θεραπείες ούτε λόγος.

Στα εγκαίνια της Γ΄ΜΕΘ του νοσοκομείου Γ. Παπανικολάου στη Θεσσαλονίκη, η κυρία Γιάννα Αγγελοπούλου δώρισε το ποσό που χρειαζόταν η Αιματολογική κλινική του νοσοκομείου για διεκπεραίωση των μελετών της ,για θεραπεία του covid-19 με Τ-λεμφοκύτταρα.

Στην συγκεκριμένη θεραπεία ,όχι μόνο δεν δώσατε την έγκριση υπό όρους, λόγω κατεπειγόντως, βάλατε και τα πιο αυστηρά κριτήρια- προϋποθέσεις που θα έπρεπε να πληροί ένας ασθενής για να λάβει τη συγκεκριμένη θεραπεία. Και ασθενής που να πληροί τις προϋποθέσεις που βάλατε δεν υπάρχει. Με αποτέλεσμα αυτή η θεραπεία να πάει στα αζήτητα.

Δαπανήσατε εκατομμύρια ευρώ στην προώθηση του υποχρεωτικού εμβολιασμού.

Με τη πρόσφατη απόφαση σας να κάνετε πράξη τον υποχρεωτικό εμβολιασμό πρώτα των υγειονομικών, μετά των ΑμεΑ και σιγά σιγά σε ότι περπατάει, πετάει, κολυμπάει ….. δημιουργήσατε δεύτερες σκέψεις στους απλούς πολίτες.

Και με την στάση σας και τις ενέργειες σας, το μένος, την εκδικητικότητα με την οποία υποστηρίζεται τον υποχρεωτικό εμβολιασμό, ( ή θα κάνεις το εμβόλιο για να μην πεθάνεις ή θα πεθάνεις από την πείνα) έχετε πείσει τον ελληνικό λαό ,ότι η πρόθεση σας δεν είναι ούτε αγνή ,μήτε καλοπροαίρετη.

Με τον ΄στυγνό εκβιασμό΄ το μόνο που έχετε καταφέρει είναι ακόμη και ο πολίτης ο οποίος είχε πρόθεση να εμβολιαστεί, να ΄μαζευτεί στο καβούκι του΄, να υποψιάζεται τις προθέσεις σας και να αμφισβητεί για την αποτελεσματικότητα του νέου εμβολίου.

Γι΄ όλους τους παραπάνω λόγους όσο περισσότερο θα πιέζεται ,τόσο η αντίσταση από τους πολίτες θα είναι μεγαλύτερη.

Προσέξτε την οργή του λαού, διότι ο λαός μας λέει ΄οργή λαού, φωνή Θεού ΄

Και εσείς για τη θέση την οποία κατέχετε αυτή τη στιγμή ορκιστήκατε στο Θεό να υπερασπίζεστε το Σύνταγμα και τα δικαίωμα του λαού.

Εγώ δεν είμαι επιστήμων, είμαι μια απλή μάνα και με την επιστολή μου αυτή σας παραθέτω τις ανησυχίες όλων των γονέων ΑμεΑ. Ταυτόχρονα είμαι και πολίτης αυτής της χώρας και σας δίνω τον παλμό της κοινωνίας στην οποία ζω και συστρέφομαι με τους υπόλοιπους πολίτες.

**Κάνω έκκληση, ξανασκεφτείτε την υποχρεωτικότητα του εμβολιασμού.**

**Κάνω έκκληση στον Πρωθυπουργό της χώρας**

**Κύριε Μητσοτάκη,**

Σε λίγες μέρες θα έλθετε για τα εγκαίνια της Διεθνούς Έκθεσης Θεσσαλονίκης

**Εύχομαι και προσεύχομαι έστω την ύστατη στιγμή να πράξετε τα δέοντα.**

**Προωθείστε την ΠΡΟΑΙΡΕΤΙΚΟΤΗΤΑ ΤΟΥ ΕΜΒΟΛΙΑΣΜΟΥ.**

**Θα έχετε καλύτερα αποτελέσματα.**

Θα κλείσω την επιστολή μου με μία φράση του Τζορτζ Μπέρναρντ Σο :

 **« Η επιστήμη πάντοτε κάνει λάθη. Ποτέ δεν έλυσε ένα πρόβλημα, χωρίς να θέσει ένα άλλο»**

Προς ενημέρωση όλων των γονέων, η παραπάνω επιστολή στάλθηκε στο προσωπικό e-mail του κάθε βουλευτή της Ελλάδος και όχι μόνο. Για να μην έχει την δικαιολογία κανένας, κανενός κόμματος να σας πει ότι δεν γνώριζε την κατάσταση μας.

Προς την Βουλή των Ελλήνων.

Αναμένουμε τη δική σας τοποθέτηση και πράξεις επί του θέματος.

Αυτή η επιστολή θα φτάσει στα πέρατα του κόσμου.

Είμαι στην διάθεση σας για οποιαδήποτε διευκρίνιση

Τηλέφωνο επικοινωνίας 6945 416 515

Με εκτίμηση,

Σπυριδούλα Ανδρεάδου

Υ.Γ. Η συγκεκριμένη επιστολή–διαμαρτυρία εκπροσωπεί μια μεγάλη μερίδα γονέων ΑμεΑ, θα το ανακαλύψετε παρακολουθώντας τα μέσα κοινωνικής δικτύωσης. Το ιατρικό ιστορικό της Χριστίνας είναι ενδεικτικό.. Δεν συμπεριλήφθηκαν τα υπόλοιπα ιατρικά ιστορικά, στη συγκεκριμένη επιστολή, διότι δεν θα ήταν επιστολή, αλλά τόμοι ολόκληροι.